钦定古今图书集成/理学汇编/学行典/第240卷 > 郑和卿
## 钦定古今图书集成/理学汇编/学行典/第240卷 > 郑和卿

按《建昌府志》：“郑和卿，字伯安，南城人。以慕义称于乡。
里人曾寿，避兵出境，为逻卒所获，将就戮，过其门呼
救，和卿倾橐脱其死。又路逢一人，仆地哀号，询知为
盗，攫去银数十两，母病无计存活，和卿即依数代偿
之。岁大饥，民相食，造门求食者，量力与之。其路远不
能至者，遣人给票帖，听其支取，无一吝色。”